ועדת הכלכלה, כנסת 25, פרוטוקול מספר 289, 2024-02-11 00:00

דוד ביטן: אני פותח את הדיון

דוד ביטן:  הנושא סיוע למורי הדרך שנפגעו במלחמה

דוד ביטן:  ראיתי שהרבה נרשמו לדבר, עם זאת, אנחנו לא נעשה ישיבה רק כדי לשמוע אנשים

דוד ביטן:  זה ברור שיש בעיה במורי דרך משום שאין תיירות

דוד ביטן:  אין על זה ויכוח

דוד ביטן:  אני מבין שפיצוי עד דצמבר קיבלתם?     

קריאה: כן

יוסף שפירא: לא בהכרח,      

דוד ביטן: מה?     

יוסף שפירא: לא בהכרח, היו כאלה שלא

דוד ביטן: תמיד יש כאלה שנופלים בין הכיסאות

קריאה: לא אבל אנחנו יודעים גם למה נופלים בין הכיסאות

דוד ביטן: אתם מדברים על להמשיך הלאה

דוד ביטן:  אנחנו לא יודעים כמה זמן יימשך הנושא של התיירות

דוד ביטן:  למה אתם חושבים שאנחנו צריכים להמשיך ולפצות את מורי הדרך אחרי חודש ינואר? נגיד נפצה עד מרץ

דוד ביטן:  מה יהיה באפריל? נמשיך עד אין סוף לפצות מורי דרך, רק כי בחרו להיות מורי דרך?     

קריאה: אם מישהו בחר לגור בדרום יהיה לו פיצוי עד אין-סוף כי הוא בחר לגור שם? זה אותו דבר, הם מפונים מהעבודה שלהם, ברור

דוד ביטן: קודם כל זה ממש לא אותו דבר, אבל יש מה שנקרא שינויים של תפקיד או שעות מקצועיות

דוד ביטן:  מה היה בקורונה? תגידו לי, האוצר - - -      

נתן פלד: סליחה, אפשר לדבר?     

דוד ביטן: לא, אי אפשר לדבר

דוד ביטן:  באנו לברר בעיות ולפתור אותן

דוד ביטן:  לא לעשות דיון לפייסבוק

דוד ביטן:  תגיד לי, האוצר, מה היה בקורונה?     

נועם שרלו-בריגה: נועם שרלו-בריגה, משרד האוצר

נועם שרלו-בריגה:  בקורונה היו שני מתווים, ככל שאני לא טועה אם אני טועה תתקנו אותי כי לא הייתי פה בתקופה הזו

נועם שרלו-בריגה:  המתווה הראשון, שוברים להכשרות תעסוקתיות, השני –  הדרכות דרך רשות הטבע והגנים במימון המדינה לאזרחי ישראל

דוד ביטן: לא הבנתי

דוד ביטן:  בקורונה נתתם להם כל התקופה סיוע?     

ד"ר עידית חנוכה: רק שם ותפקיד לפרוטוקול

נועם שרלו-בריגה: אני לא סגור על התקופות בדיוק

נועם שרלו-בריגה:  היה מתווה שבו אמרנו ניתן

נועם שרלו-בריגה:  בקורונה היה מתווה שאמרנו דרך רשות הטבע והגנים

נועם שרלו-בריגה:  רשות הטבע והגנים תיתן אירועים מודרכים לאזרחי ישראל וכך תייצר תעסוקה לחלק ממורי הדרך

קריאה: עם סייגים, תגיד שהיו סייגים

דוד ביטן: רגע, למה אי אפשר עכשיו לעשות את זה?     

קריאה: מבקר המדינה ירד חזק מאוד על המתווה

ד"ר עידית חנוכה: בבקשה ברשותכם הייתי רוצה שתדברו לפי רשות דיבור

ד"ר עידית חנוכה:  אנשים מתפרצים ודברים צריכים להיאמר בסדר מסוים

דוד ביטן: מי שיתפרץ לא ידבר

דוד ביטן:  למה אתם לא יכולים לעשות את זה עכשיו?     

נועם שרלו-בריגה: אני לא יודע להגיד אם אנחנו לא יכולים לעשות את זה עכשיו

נועם שרלו-בריגה:  אני יכול להגיד שזה הדיון הראשון שמתקיים שאני נוכח בו בנושא מורי הדרך

נועם שרלו-בריגה:  הדיון הפנים-ממשלתי נעשה פה בוועדת כלכלה

נועם שרלו-בריגה:  משרד התיירות הוא הגורם המקצועי שצריך לבחון את זה

דוד ביטן: משרד התיירות תומך בלתת להם פיצוי המשך, לידיעתך

נועם שרלו-בריגה: ברור, אני רק אחדד, היה הרי מתווה כללי, עד דצמבר

נועם שרלו-בריגה:  המדינה אמרה יש פה איזה כאוס אנחנו נותנים לו מענה ראשוני כדי למנוע קריסה של עסקים

דוד ביטן: איזה מענה ניתן עד דצמבר?     

נועם שרלו-בריגה: כמו לכל המשק

נועם שרלו-בריגה:  אני אומר היה מתווה כללי עד דצמבר

נועם שרלו-בריגה:  החל מדצמבר הגישה היא שחלק מהעסקים חוזרים לעצמם וחלק לא

נועם שרלו-בריגה:  מי שלא, צריך לבחון את כיווניו התעסוקתיים

נועם שרלו-בריגה:  בשביל להמשיך איזה מתווה לאוכלוסייה ייחודית – מורי דרך או כל אחת אחרת – צריך הצדקה מקצועית

נועם שרלו-בריגה:  להגיד שהתשתית הזו או המקצוע הזה הוא חיוני ויש אינטרס ייחודי למדינה לשמר אותו ולכן שווה למדינה לשלם כסף בשביל שהוא ימשיך לפעול ביום שאחרי המשבר, וכפי שאמרת אנחנו לא יודעים מתי הוא

נועם שרלו-בריגה:       השיח הזה לגבי ההצדקות המקצועיות לא נעשה כאן

נועם שרלו-בריגה:  לא קיבלנו פנייה ממשרד התיירות שהוא הגורם המקצועי שינמק לנו מדוע מדובר פה במקרה ייחודי שדורש מתווה

שלום דנינו: אתם צריכים פנייה ממשרד התיירות בשביל להבין שאין תייר אחד בארץ להדריך אותו? אתם צריכים פנייה ממשרד התיירות להבין שזה מנוע צמיחה שמכניס פה מיליארדים למשק?     

דוד ביטן: יחזרו התיירים, לא יהיו מורי דרך שידריכו אותם

נועם שרלו-בריגה: אני לא צריך פנייה ממשרד התיירות בשביל להבין שאין פה כרגע תיירות, אני צריך פנייה ממשרד התיירות מדוע במקרה הזה, בשונה ממקרים אחרים, אני צריך לסייע

נתן פלד: אני רוצה לשאול למה בכלל - - -     

דוד ביטן: לא, לא, את כל הזמן מתפרצת

דוד ביטן:  כל הזמן

דוד ביטן:  בסדר? את לא יכולה לדבר בישיבה הזאת

דוד ביטן:  נגמר

דוד ביטן:  יש פה מישהו ממשרד התיירות?     

רקפת לוי: רקפת לוי, סמנכ"לית חוויית התייר, משרד התיירות

רקפת לוי:      ציבור מורי הדרך הוא ציבור שאנחנו רואים בו חשיבות גדולה לתעשיית התיירות

רקפת לוי:  אין ספק שתיירות היא מנוע צמיחה כלכלי

רקפת לוי:  ספציפית בנושא המלחמה, אנחנו מבקשים שהאוצר יבחן לגביהם דווקא המשך החל"ת כי התיירות נכון לעכשיו לא חזרה, במקביל השר שלנו עשה מאמצים להשיג מתווה סיוע לתעשיית התיירות, כאשר המיקוד של המשרד שלנו בשנה הקרובה זה לעודד את תיירות הפנים לשם כך השר אף יוזם מהלך עם ההסתדרות, עם המגזר העסקי ועם המלונות

רקפת לוי:  ועם הזמן זה גם יביא תעסוקה למורי הדרך, בתקווה שככל שהמלחמה תתקדם ותשיג את הישגיה נוכל להחזיר תיירים לארץ ותיפתר גם בעיית התעסוקה שלהם

רקפת לוי:       אבהיר עוד לגבי המתווה של הסיורים, שנועם ציין קודם

רקפת לוי:  במהלך משבר הקורונה בשנת 2022-2021 הקצבנו עידוד תעסוקה למורי דרך

רקפת לוי:  בשונה מהמצב כרגע בקורונה המשבר היה שהכול נעצר, הכול

רקפת לוי:  כולל המסחר, כולל הכלכלה

רקפת לוי:  והמטרות שם היו קצת שונות ולכן היו שתי החלטות ממשלה, שבגינן המשרד יצר מתווה סיורים ב-2022-2021 וגם ב-2023, כאשר התמקדנו בהתאם לאופי של המשבר

דוד ביטן: אז למה שלא תעשו את זה עכשיו?     

רקפת לוי: אנחנו לא במצב דומה כרגע, זה מצב לחימה, כל אזור המרכז יכול להמשיך לעבוד, לגבי הצפון והדרום ברגע שנדע מה קורה עם המלחמה נהיה יותר חכמים

דוד ביטן: מה זה להמשיך לעבוד אבל אין תיירות

דוד ביטן:  לא הבנתי, זה שיש מסחר בתל אביב מה זה עוזר להם? מה הם יעשו הדרכה במסעדות?     

רקפת לוי: אבל ציינתי שכן, תיירות הפנים קיימת והמשרד שלנו ימקד מאמצים בתיירות הפנים - - -     

קריאה: תיירות פנים לא קיימת

רקפת לוי: תיירות פנים קיימת באזור המרכז, ואני מניחה שככל שהמלחמה תשיג את הישגיה זה ילך וישתנה לטובה גם בשאר המקומות

דוד ביטן: לא זו לא תשובה

דוד ביטן:  אתם צריכים לעשות תוכנית שמספקת להם עבודה עד כמה שאפשר

דוד ביטן:  לעזוב אותם לאנחות זו לא התשובה

דוד ביטן:  כמה מורי דרך יש היום?     

רקפת לוי: 8,400 מורי דרך לפי הרישומים אצלנו

דוד ביטן: כולם בפנסיה? מה המצב?     

מזל טוב ביסמוט: בערך 4,000

קריאה: לא, לא, הרבה יותר

קריאה:  6,000, מזל, לפחות 6,000 עובדים

דוד ביטן: לא, יש צעירים בעניין הזה?     

נתן פלד: זה בדיוק העניין שאני רוצה לדבר עליו ברשותך?     

דוד ביטן: תכף

דוד ביטן:  עופר כסיף, בבקשה

עופר כסיף: בוקר טוב ותודה על הדיון

עופר כסיף:  יעידו אנשי מורשת דרך, שאת העניין שלהם אני מלווה כבר כמה שנים, גם בתקופת הקורונה

עופר כסיף:  המצב של מורי הדרך הוא מצב קשה במיוחד, כולם במצב קשה היום, כידוע, אבל המצב של מורי הדרך הוא מיוחד בגלל טיב העבודה, בגלל גיל העובדים, במידה רבה גם

עופר כסיף:  רבים מאוד ממורי הדרך אם לא יקבלו סיוע לא ישרדו את התקופה הזו, גם בקורונה בקושי שרדו

עופר כסיף:  ואני זוכר שדיברתי עם יוני שפירא, יושב-ראש מורשת דרך, והיו מקרים של אובדנות גם בתקופת הקורונה, אנחנו רוצים להגיע לזה חלילה שוב? ממש אובדנות בגלל היעדר פרנסה ועבודה

עופר כסיף:  גם יעזבו את המקצוע, ואמרת נכון אדוני היושב-ראש, שכשנעבור את המשבר הזה, במהרה אני מקווה, לא יישארו מורי דרך

עופר כסיף:       תיירות נכנסת היא אחד ממקורות ההכנסה הגדולים למשק

עופר כסיף:  יש לה ערך בלתי רגיל, גם כלכלית אבל לא רק

עופר כסיף:  אנחנו נאבד את זה אם לא נציל את מורי הדרך וזאת תהיה בכייה לדורות

עופר כסיף:  מיד לאחר טבח שבעה באוקטובר יצא מסמך שהוציא ארגון מורשת דרך, הארגון של מורי הדרך בתיירות נכנסת

עופר כסיף:  עד היום הם לא נענו

עופר כסיף:  יש מסמך קיים שלא נענה

עופר כסיף:  כל דרישה, גם בתקופת הקורונה וגם עכשיו, של ועדת הכלכלה לדעת נתוני אמת על מספר מורי הדרך, לטובת "היום שאחרי" –  גם כן לא זכתה למענה

עופר כסיף:  לא נעשה סקר עד היום לגבי המספר המדויק של מורי הדרך והפילוח שלו

עופר כסיף:  אין את זה, אף שביקשו עוד בתקופת הקורונה

עופר כסיף:  מבקר המדינה מדבר על זה, הוא מצביע במפורש על כך שהסקר שהתבקש לא נעשה

עופר כסיף:  למה? איך אפשר לתת פתרון ככה?      אדוני היושב-ראש אני כבר אסיים

עופר כסיף:  רק יש עוד כמה נושאים ואזכיר אותם בקצרה ובמהירות –  תמיכה בבני 67 פלוס

עופר כסיף:  תקופת הכשרה מתאימה, תקופת ההכשרה לא מתאימה למאפייני העבודה כרגע, צריך לתת לזה פתרון

עופר כסיף:  בעלי רכב אשכול משלמים ביטוח מלא להסעה גם כשאין עבודה, גם לזה צריך לתת פתרון

עופר כסיף:  יצירה של קורסים, אפשר וצריך לתת קורסים, המסמך של מורשת דרך מדבר גם על זה, קידום מקצועי גם בתקופת שפל בעבודה

עופר כסיף:  ולבסוף, גם בתקופת המשבר יש צי של רכבי אשכול שלא עושים בהם שימוש, אפשר להשתמש בזה שלא לטובת תיירות כרגע בגלל הנסיבות

עופר כסיף:  אבל אותם רכבים שעומדים מושבתים – אפשר להשתמש בהם לצרכים אחרים בתשלום ולתת בכך גם מענה למורי הדרך

עופר כסיף:       יש עוד רשימה שלמה של דברים, בואו נתחיל מזה שהדברים שנשלחו כבר באוקטובר יזכו לטיפול ולמענה

עופר כסיף:  תודה

דוד ביטן: טוב, תודה רבה

דוד ביטן:  מי זאת גנית פלד? את? שתי דקות בבקשה

דוד ביטן:  יושב-ראש אגודת מורי הדרך

נתן פלד: גנית פלד, יושבת-ראש אגודת מורי הדרך בישראל

נתן פלד:  מתחילת המלחמה שלחנו בקשות למשרד התיירות וגם נפגשנו עם גורמים מטעמו

נתן פלד:  אענה על מה שאמר ח"כ כסיף, בעניין חשיבות המקצוע שמלבד העובדה שמורי הדרך תורמים הכנסה מכובדת לענף התיירות, אנחנו גם השגרירים הכי טובים של מדינת ישראל

נתן פלד:  לאחר שביקר בארץ, האדם כבר אינו אותו תייר שהיה כאשר נכנס

נתן פלד:  אנחנו הדרך הבלתי אמצעית להעביר מסרים על מדינת ישראל

נתן פלד:  אין צורך להכביר במילים מדוע חשוב, דווקא בעת הזו, לשמר את הענף הזה

נתן פלד:       גם בנוגע לאותם מטיילים תושבי הארץ ואזרחי המדינה – תיירות הפנים

נתן פלד:  לא נכון לומר שיש שוב תיירות פנים

נתן פלד:  נעשו ניסיונות פה ושם להוציא אי-אילו מתווים

נתן פלד:  הסיפור שלנו בעייתי כי כמו שהחבר מהאוצר הזכיר, ניתנו פתרונות למורי הדרך במהלך הקורונה, אלא שהפתרונות האלו הגיעו מאוחר מדי ולמעשה לא כיסו את הצרכים של מורי הדרך עצמם

נתן פלד:  אם הוועדה הזו התכנסה לעניין מורי הדרך, לא ייתכן שהדבר הזה ינוהל על ידי כל כך הרבה מתווכים וגורמים

נתן פלד:  כי כאשר הכסף יגיע בסופו של דבר למורי הדרך, הוא יגיע מעט מדי, יהיו רק מעט ימי עבודה והגבלות קשות שלא יאפשרו לכלל מורי הדרך להשתתף בפרויקט הזה

נתן פלד:       אמר את דברו מבקר המדינה בעניין – רק 1,350 מורי דרך עבדו בפרויקט הרת"ג בהחלטה שניתנה ב-865

נתן פלד:  איך שהסיפור הזה התנהל, זה לא היה לעניין

נתן פלד:  אנחנו מקבלים את המתווכים בדרך כמעין אפוטרופסות, אך לא מכבדים אותנו כאנשים שרוצים לפרנס את משפחותיהם בכבוד

נתן פלד:  עם כל הכבוד לרצון לסייע, הצורך במתווכים גורע מהסיוע ומזלזל במורי הדרך

נתן פלד:  צריך הפעם לעשות את זה נכון

נתן פלד:       עוד דבר לגבי ביטוח לאומי, אתה שאלת אם אנחנו מקבלים סיוע

נתן פלד:  אם זכור לך היינו פה ב-1 בנובמבר בישיבה ונאמר לנו שאנחנו לא צריכים להיכנס תחת מתווה הפיצוי לענף התיירות, כי לנו יש פיצוי משל עצמנו

נתן פלד:  ואומנם, הגענו לאיזשהן הסכמות או סידור כלשהו עם ביטוח לאומי

נתן פלד:  אנחנו מבקשים להאריך את צו השעה בעניין משום שזה עוזר לפחות לחלק מהאנשים בעת הזו

שלום דנינו:   מה הסידור? את יכולה לפרט?     

נתן פלד: רועי פה

נתן פלד:  שלום

שלום דנינו: רועי, מה הסידור שהגעתם?     

רועי כהן: הם עובדים לפי צו סיווג, מבוטחים לא צריכים את הבירוקרטיה הזו, לא כולם אומנם

דוד ביטן: מה זה סידור? אבל הסידור תופס עד דצמבר?     

נתן פלד: נכון

רועי כהן: הוא תופס עד דצמבר אבל - - -     

דוד ביטן: אבל מה זה להאריך? להאריך זה אומר לקבל פיצוי

רועי כהן: לא, אבל הם שייכים לדמי אבטלה, הם יכולים הביטוח לאומי יכול להמשיך להם את דמי האבטלה וזה הסיבה שהם הגיעו לכאן

נתן פלד: גם בין היתר אם אני יכולה לחלק את הנושא הזה לכמה דברים - - -     

דוד ביטן: רגע

דוד ביטן:  מספיק

דוד ביטן:  דיברת כבר

דוד ביטן:  דמי אבטלה לא צריכים אותנו, מי שמגיע לו דמי אבטלה, מקבל

רועי כהן: צריכים כי יש הוראות מקילות בעקבות אותו סיכום שהיה, לא צריך להביא אישורים כאלה ואחרים

רועי כהן:  אני דרשתי את זה גם מהמנהלה, יש אור ירוק מהביטוח לאומי, הוא לא מתנגד אבל הוא צריך הסכמה גם של האוצר ועוד, כדי להמשיך את ההקלות

דוד ביטן: אילו הקלות?     

רועי כהן: אז שנציג הביטוח לאומי יסביר לכם את ההקלות

דוד ביטן: אז רגע עוד מעט

דוד ביטן:  יוני שפירא

יוסף שפירא: שלום יוני שפירא, יושב-ראש מורשת דרך, ארגון מורי הדרך לתיירות נכנסת

יוסף שפירא:       לנושא של רועי – אתה צודק, ביטוח לאומי הלך לקראתנו צעדים גדולים כדי לאפשר לנו קבלת דמי אבטלה

יוסף שפירא:  אבל אליה וקוץ בה – תקופת ההכשרה שנקבעה בחוק, לדוגמה לנושא בעלי 67 פלוס, החוק אמר שתקופת ההכשרה היא שלושה חודשים, יולי-אוגוסט-ספטמבר

יוסף שפירא:  תקופה זו עבור מורי דרך בתיירות נכנסת היא תקופה מתה

יוסף שפירא:  אין  תיירות

נתן פלד: לא רק בתיירות נכנסת, בתיירות בכלל ואני העליתי את הסוגיה הזו

יוסף שפירא: בתיירות בכלל זו תקופה מתה

דוד ביטן: למה את מפריעה לו? לא הבנתי את זה

דוד ביטן:  את דיברת? אני מבין שיש לכם ארבע אגודות תני לו גם לדבר

יוסף שפירא: אז הבקשה שלנו מביטוח לאומי הייתה שייקחו שלושה מתוך שישה חודשים, דבר שיאפשר לנו להראות בכל זאת גם את התקופות שבהן עבדנו

יוסף שפירא:  וביטוח לאומי בצדק אמר, שזה חוק וצריך לשנות אותו

יוסף שפירא:  אני מעמיד את זה פה בפני הוועדה – יש צורך לשנות את החוק כדי להרחיב את תקופת ההכשרה

יוסף שפירא:       לנושא פיצויים אחרים – מורי דרך רבים נפלו בין הכיסאות

יוסף שפירא:  אנחנו בפגיעה של 100% ללא התייחסות גאוגרפית

יוסף שפירא:  הממשלה כרגע תמשיך לתת טיפול למי שבטווח שבעה קילומטרים מגבול הצפון ומעוטף עזה

יוסף שפירא:  לכל היתר – מפסיקים לתת

יוסף שפירא:  אנחנו בפריסה ארצית 100% הפסקת עבודה

יוסף שפירא:  כלומר, אנחנו צריכים להיכנס מתחת למטרייה הזאת, שיהיה המשך של תמיכה

יוסף שפירא:       היו כמה ניסיונות למצוא פתרונות לעבודה תעסוקתית למורי דרך

יוסף שפירא:  חלקם נעשו, חלקם כשלו ואתן דוגמה

יוסף שפירא:  ביקשנו ממורי דרך ששולטים בשפות שונות לעשות תרגומים לצורך הסברה

יוסף שפירא:  חודשיים הם עשו את זה בהתנדבות

יוסף שפירא:  בשלב כלשהו פניתי לגורמי ההסברה ואמרתי שהם לא יכולים לעשות את זה בהתנדבות, שייתנו להם איזשהו שכר לפי שעה

יוסף שפירא:  התשובה הייתה שאין תקציבים לזה

שלום דנינו: מי העסיק אותם בתרגומים האלה?     

יוסף שפירא: גופים פרטיים אזרחיים ובתיאום עם משרד החוץ

יוסף שפירא:  המון חומרים עולים לרשת בעברית ובאנגלית, צריך לתרגם אותם לאינדונזית גרמנית הונגרית ועוד שפות רבות, ולהפיץ

יוסף שפירא:  לנו יש את היכולת כי מדברים את השפות ויש פריסה

יוסף שפירא:  דיברנו עם משרד התיירות על אפשרות של מורי דרך שיוצאים מכספם הפרטי, לדוגמה יואב היה בארצות הברית, אני הייתי באירופה ובארצות הברית, יש חברים שחוזרים מגרמניה לעשות פגישות הסברה עם קבוצות שהם עבדו איתן, כדי לשמר את הלקוחות

יוסף שפירא:  הם רוצים שהלקוחות יחזרו לתאם איתם סיור לעוד שנה

יוסף שפירא:  נאמר לנו כאמור אין תקציבים ותפנו ללשכות המקומיות

יוסף שפירא:  יש 20 לשכות של משרד התיירות בעולם אבל הם לא יפנו כסף למורי דרך שהולכים לעשות שימור לקוחות כי הם צריכים לקבל תקציב לזה וצריך לבקש תקציב

יוסף שפירא:  יש הרבה נושאים שאין תקציב להם כי לא נתבקשו תקציבים על ידי משרד התיירות

יוסף שפירא:  משרד התיירות קידם בהתחלה את נושא פרויקט הרת"ג, אף שפרויקט הרת"ג נקטל קשות על ידי - - -     

דוד ביטן: טוב, תודה רבה

יוסף שפירא: ואני רוצה לחזק את מה שגנית אמרה

יוסף שפירא:  הפרויקט הזה לא נתן תעסוקה לרוב מורי הדרך, והם קיבלו במשך שנתיים חמישה ימי עבודה בלבד

יוסף שפירא:  בנוסף, בוועדת הכלכלה האחרונה אתם הדגשתם, שלעומת הקורונה, אתם מבקשים לשמר את מורי הדרך ולא לעשות להם הסבות

דוד ביטן: האמת שבתיירות פתרו את רוב הבעיות

דוד ביטן:  השאירו כמה קטנות

דוד ביטן:  לכם הן גדולות, לתיירות באופן כללי הן קטנות

רועי כהן: דויד לא פתרו בכלל, לא פתרו את העניין של סוכני הנסיעות לא פתרו - - -     

דוד ביטן: קודם כל אתה לא מדבר לעניין

רועי כהן: למה לא? איזה סוכנויות נסיעות פתרו?     

דוד ביטן: את הגדולות פתרו והגדולות מחזיקות את רוב השוק

קריאה: שנייה, אני מדברת בשם - - -     

דוד ביטן: לא, לא, אני לא נתתי לך את רשות הדיבור

דוד ביטן:  זה שהוא קפץ עם סוכני הנסיעות לא נתן את רשות הדיבור לכולם

דוד ביטן:  נכון עוד לא נפתרה הבעיה איך מעבירים להם את הכסף, אבל זה ייפתר

דוד ביטן:  משרד המשפטים עושה בעיות אבל הכסף מונח, קיים

דוד ביטן:  האוצר העביר אותו למשרד התיירות

קריאה: לא, לא העביר

דוד ביטן: העביר

דוד ביטן:  למה את אומרת לא

דוד ביטן:  אמרתי, העביר, וזה לא נושא הדיון אבל נקיים על זה ישיבה מיוחדת עם משרד המשפטים

דוד ביטן:  כן העבירו 14 מיליון שקל זה מיועד לשבע הגדולות והן מכסות 80% מהשוק

דוד ביטן:  אז אל תגידו לא נפתר, עדיין לא נמצא פתרון

קריאה: אדוני אם תיתן לי - - -     

דוד ביטן: לא, אני לא אתן לך

דוד ביטן:  כרגע עד שאני לא גומר עם מורי הדרך לשם זה התכנסנו יישאר זמן אתן לך קצת לדבר

דוד ביטן:  משה נוב מי זה?     

משה נוב-חסון: כן, אני משה נוב-חסון, חבר אגודת מורי דרך ומורה דרך בתיירות נכנסת

דוד ביטן: כמה אגודות יש לכם?     

משה נוב חסון: יש לנו שתי אגודות     

דוד ביטן: אז למה רשמו לי ארבע-חמש?     

משה נוב-חסון: יש לנו את הנציג הרשמי והאגודה השנייה נוצרה בהמשך, לא משנה אנחנו כולנו - - -     

דוד ביטן: ואת, את מי מייצגת, שהפרעת כל הזמן?     

קריאה: אני לא מייצגת

קריאה: את עצמה היא מייצגת

שלום דנינו: היא פרטית, היה לה משרד

משה נוב-חסון: לענף התיירות יש אבא

משה נוב-חסון:  נקרא משרד התיירות

משה נוב-חסון:  משרד התיירות לצערנו לא עושה את העבודה שלו

משה נוב-חסון:  אני מצטער להגיד את זה אני מורה דרך רק 40 שנה, כל המשברים שעברנו משרד התיירות בדרך כלל לא סייע, לא עזר, למשרד התיירות יש אגף שנקרא אגף אירוח, לאגף אירוח יש עובדים, תפעילו אותם

משה נוב-חסון:  ניתבנו אליהם הצענו אליהם כתבנו אליהם מיליון הצעות לשלב למשל לקחת אנשים שעובדים ומטיילים אני הצעתי אני כתבתי ליועץ השר איפה זה נתקע

דוד ביטן: טוב, בסדר מה שמך?     

משה נוב-חסון: משה נוב-חסון

דוד ביטן: טוב, אתם רוצים לדבר – דברו

דוד ביטן:  מבחינתי, אני כבר יודע מה יהיה סיכום הישיבה

דוד ביטן:  אז דברו כמה שאתם רוצים

משה נוב-חסון: שמע, הזמנת אותנו לדיון אני רוצה להגיד משפט

משה נוב-חסון:  יושבים פה אנשים מכובדים מהממשלה שיש להם תפקיד לנו יש אבא קוראים לו משרד התיירות – שיעשה את העבודה שלו

דוד ביטן: הוא עושה עבודה בהרבה מאוד תחומים

משה נוב-חסון: לא אומר שלא, הוא טיפל במפונים במלונות והכול

משה נוב-חסון:  יש מורי דרך מורשים על ידי משרד התיירות יש לנו אבא טפלו בנו

משה נוב-חסון:  ואנחנו הצענו להם מה לעשו ויתרה מזאת אנחנו לא רוצים שום החלטה שנוגעת לנו שלא נשתתף בקבלת העניין שלא יבואו כל מיני אנשים שעם כל הכבוד להם הם בסופו של דבר כולם גוזרי קופונים, כולל אנשים שמטפלים בנו, ואנחנו האנשים שמותר לנו הסביר למשרד התיירות מהו המתווה הנכון לנו וכיצד אפשר לסייע לנו

משה נוב-חסון:  תודה

קריאה: מי למשל גוזר עליכם קופון?     

משה נוב-חסון: מי? תסתכל מסביב

משה נוב-חסון:  אנחנו לא עובדים בשביל שום משרד נסיעות

משה נוב-חסון:  אני כאילו קבלן משנה שלו כשבא משרד נסיעות ואומר אנחנו מטפלים במורי הדרך במקרה הגרוע זה שקר במקרה הלא-גרוע זה לא להגיד את האמת

משה נוב-חסון:  לי יש חברים בלעי משרד נסיעות הם מעסיקים אותי רק כשיש להם עבודה

משה נוב-חסון:  אם הוא לוקח כסף ממשרד התיירות שמתוקצב לו ואומר אני מסייע גם למורי הדרך

טלי לאופר: מה פתאום אף משרד נסיעות לא עשה את זה

טלי לאופר:  מה זה הדברים האלה? לא היה כזה דבר

משה נוב-חסון: רגע, רגע, אבל תני לי להשלים את המשפט

משה נוב-חסון:  רגע, טלי - - - רגע תהיי רגועה, טלי - - -     

דוד ביטן: מספיק עצור עצור

דוד ביטן:  מספיק

דוד ביטן:  מי זאת מזל טוב? בבקשה

דוד ביטן:  בקיצור כל ההערכות האלה, אני הולך לפי מי שנרשם בסדר? יש לך שתי דקות לדבר

מזל טוב ביסמוט: אני בהנהלת מורי הדרך, באגודת מורי דרך, אחראית על כל הזכויות של מורי הדרך בארץ

מזל טוב ביסמוט:  אעלה חמש שאלות שקשורות לכל הנושאים

מזל טוב ביסמוט:       אחת, למה בביטוח לאומי ברגע שמישהו מתחת לגיל 67 מרוויח ממוצע של 17,000 שקל בחודש מקבל אבטלה 3,000? כי החישוב הוא לא נכון

מזל טוב ביסמוט:  מ-17,000 מורידים לו 50%, כאשר זה לא רשום לא באתר ולא ב"כל-זכות", ואז הוא מקבל 3,000, כאשר יש לו משפחה לפרנס והוא לא יודע מה לעשות ואין עבודה

מזל טוב ביסמוט:  שתיים, למה מישהו שהצהיר לביטוח לאומי שהוא לא עבד בחודשים מסוימים, ביטוח לאומי מבקש ממנו להביא טופס 100

מזל טוב ביסמוט:  אבל לא עבדתי

מזל טוב ביסמוט:  מאיפה אני אביא טופס 100

מזל טוב ביסמוט:  דבר נוסף, איך זה יכול להיות שבלשכה בטבריה ובנצרת מתייחסים למורי דרך ועושים כל מה שצריך, ולעומת זאת בחיפה לא מכירים במורי דרך? אז כולם נפלו ולא בין הכיסאות

מזל טוב ביסמוט:  אלה שמעל 67 בכלל החליטו הסכם עד 4,000 שקל כאשר יש כאלה שיקבלו בין 2,000 ל-4,000 אבל בינואר קיבלו 0

מזל טוב ביסמוט:  איך יכול להיות שלשכת העבודה יש לה איש לביטוח לאומי - - -     

דוד ביטן: הבנו, אני לא מבין ועדת כלכלה היא לא לנושאים האלה

מזל טוב ביסמוט: אבל אלה בעיות של מורי דרך

מזל טוב ביסמוט:  זה הנושא

דוד ביטן: אז תבררי את זה מול ביטוח לאומי ישירות

מזל טוב ביסמוט: לא ביטוח לאומי לא מדבר איתי מעל גיל 67

מזל טוב ביסמוט:  ואיך יכול להיות שיש ימי אבטלה וביטוח לאומי מבטל את ימי האבטלה של מורי דרך והוא באפס הכנסות

מזל טוב ביסמוט:  נגמרו השתי הדקות שלי

דוד ביטן: טוב תודה

דוד ביטן:  יוסי פתאל

דוד ביטן:  שתי דקות

יוסי פלד: שלום אדוני, מנכ"ל לשכת מארגני התיירות הנכנסת בישראל, שר התיירות היה כאן בוועדה יחד איתך ואמר שהממשלה צריכה להחליט אם היא רוצה תיירות

דוד ביטן: אנחנו הממשלה?     

יוסי פלד: אתה אמרת משפט חשוב "אני הפעם אדאג שמתוך הכאוס הזה תצמח תוכנית לפעם הבאה"

יוסי פלד:  כי אתה ראית את הכאוס שקרה ואמרת, "אי אפשר שכל אחד ירוץ אליי כמו קבצן" אמרת לאוצר ולעוד אנשים כי המדינה כבר החליטה החלטה 333, דוח מבקר המדינה שמסתכל על המכלול

יוסי פלד:  הלא מה הטעם להחזיק מורה דרך אם ארגון המעסיקים שלו, שחתום על ההסכם הקיבוצי – שזה אנחנו – מתוך 2,500 עובדים, נשארנו 1,000

יוסי פלד:  לא נהיה

יוסי פלד:  אני לא רוצה לבקש לעצמנו כלום רק להגיד אדני שהתיירות הנכנסת זה ענף הייצוא השישי בגודלו, מכניס דולרים למדינה כמו התעשיות הביטחוניות האזרחיות, עשרה אחוזים מהעובדים בפריפריה הם מהתיירות הנכנסת

יוסי פלד:  החשיבות למשק, בייחוד בפריפריה, קריטית

יוסי פלד:  לא נצרת, לא ירושלים, לא עכו ולא צפת יש להן כלכלה ויחזרו לחיים

דוד ביטן: דווקא הייתי בנצרת אתמול וראיתי המון קבוצות של הודים, מסתובבים שם תיירים

קריאה: סרי לנקה

קריאה:  זה לא המון

יוסי פלד: אדוני יש מספרים כמה נכנסים נצרת נמצאת במצוקה אדירה וראש העיר שלהם יעיד

יוסי פלד:  לכן לדבר רק על מורי הדרך או רק עלינו, זו לא הדרך הנכונה

יוסי פלד:  אני כבר מסתובב כאן בוועדה למעלה מ-20 שנה

יוסי פלד:  כל משבר רצים לכאן, אדוני, וממציאים מחדש את אותו פתרון

יוסי פלד:  צריך להחליט כיוון שכוח האדם הוא עמוד השדרה של הענף

יוסי פלד:  כל 30 תיירים הם משרה אחת

יוסי פלד:  תחליטו מה המינימום שחייבים להחזיק

יוסי פלד:  אנחנו מנהלים 75% מתנועת התיירות לפריפריה

יוסי פלד:  לא נהיה – לא תהיה תנועת תיירות, לא מורי דרך לא אנחנו - - -     

דוד ביטן: טוב, אנחנו יודעים את זה

יוסי פלד: לא אדוני הבקשה שלי - - -     

דוד ביטן: אתם חוזרים על עצמכם סתם

דוד ביטן:  ברור שהתיירות תחזור בסוף ואז צריכים גם שיהיו לנו מורי דרך זה ברור

דוד ביטן:  השאלה היא רק מה עושים עד לאותו מועד ואתם לא מתייחסים לזה

יוסי פלד: לא, אנחנו אומרים בדיוק

יוסי פלד:  הוועדה צריכה להחליט מינימום תשתית - - -     

דוד ביטן: הפכתם להיות חברי כנסת במובן זה שחבר כנסת מדבר ,מצלם לפייסבוק והולך

דוד ביטן:  לא פותרים בעיות ככה, רק מדברים

יוסי פלד: אבל לא מצלמים פה, אני מדבר לעניין

דוד ביטן: זהו, תודה רבה

יוסי פלד: למה? יש לי עוד חצי דקה

דוד ביטן: איבדת את הזמן

דוד ביטן:  נוגה בן פרז? שתי דקות

דוד ביטן:  בבקשה

נוגה בן פרז: אני לא מורת דרך, אני סוכנת נסיעות ומנהלת פרויקטים ומביאה קבוצות לארץ

דוד ביטן: אז לא עכשיו, בסוף, עצרי, בסוף

דוד ביטן:  כרגע אנחנו דנים רק במורי דרך אם יישאר זמן נתייחס בסוף

דוד ביטן:  לא הזמנתי אותך

דוד ביטן:  אני לא יודע למה באת

דוד ביטן:  זה לא דיון על סוכני נסיעות

דוד ביטן:  אורן נרשמת, בבקשה שתי דקות

אורן בוטא: אורן בוטא, יושב-ראש תנועת העצמאים

אורן בוטא:  יש לנו בתנועה עשרות מורי דרך, חלקם מנצרת, חלקם מיישובים דרוזיים, וכולם כשאני מדבר איתם אומרים לי שהמצב מאוד-מאוד קשה

אורן בוטא:  אנחנו צריכים את הסיוע כדי להמשיך להיות שגרירים למדינה היקרה הזאת

אורן בוטא:  חשוב מאוד, כמו שאמרת אדוני היושב-ראש, שיהיה עד מרץ או אפריל סיוע ברמה שיכולה לקיים את המשפחות שלהם

אורן בוטא:  כיצד לעשות את הסיוע, את זה אתם יודעים לעשות היטב

אורן בוטא:  יש פה חברי כנסת, ביום אחד הם בונים מתווה עם הנציגים המכובדים שלהם

אורן בוטא:  אני חושב שאין ספק שמגזר מורי הדרך לא יכול להתקיים בלי תיירים

אורן בוטא:  יש כאלה בענף התיירות שכן יכולים להתקיים איכשהו וגם הם במצב קשה אז בטח ובטח אלפי מורי הדרך היקרים האלה וחשוב מאוד לדאוג להם

אורן בוטא:  סיימתי תודה

דוד ביטן: ביטוח לאומי

דוד ביטן:  מה הבעיות האלה שעולות? מי שמגיעים לו דמי אבטלה, תנו לו דמי אבטלה

דוד ביטן:  אני לא מבין את הסיפור הזה

אלון דסה: אלון דסה, מנהל אגף מחליפות שכר, שזה גם לגבי אבטלה

אלון דסה:  מה שקורה זה שהיה לנו בתחילת "חרבות ברזל" תיקון חקיקה שכלל מעטפת שלמה של הקלות והטבות לכלל המובטלים, לרבות מורי דרך

אלון דסה:  למורי דרך יש מתווה תעסוקה קצת שונה, שהגענו אליו בשיתוף פעולה עם האגודות והגענו לאיזה מתווה כדי שיוכלו - - -     

דוד ביטן: חלק עובדים עם חשבונית מה אתם עושים בעניין? מה השינוי שנעשה?     

אלון דסה: עשינו התאמות אצלנו והקלות כדי שהם יוכלו לקבל במסגרת צו סיווג מבוטחים, שמאפשר לראות אותם כשכירים בביטוח לאומי, למרות שבמע"מ ובמס הכנסה - - -     

דוד ביטן: אז למה אי אפשר להמשיך את זה?     

אלון דסה: כי נגמר התוקף של הוראת השעה הזאת

דוד ביטן: אז תאריך אותה

אלון דסה: אבל כרגע גם לגיל 67, שזה לא במגרש שלי אבל עדיין, התוקף ב-31

אלון דסה: 12 הסתיים

אלון דסה:  זה לא שהם לא בפול, מי שנכנס והגיש תביעה, התביעה שלו ממשיכה להיות בתוקף

אלון דסה:  ימי הזכאות הם ברמה אישית

אלון דסה:  ככל שמדובר על אדם מבוגר, שזה רוב האנשים, יש להם 175 ימים זה מגיע עד אפריל בערך, מאוקטובר

דוד ביטן: הבנתי

דוד ביטן:  אם יאריכו אתה תיתן להם את דמי האבטלה שלהם, נכון?     

אלון דסה: לא, ברור שכן אבל מה שאני מנסה להגיד, כבוד היושב-ראש, זה שהרוב המוחלט של האנשים כבר הגישו, הם נמצאים אצלנו בפול

דוד ביטן: אבל אתה לא יכול לתת להם

אלון דסה: אני יכול לתת והם ממשיכים לקבל

קריאה: למרות שאין צו

אלון דסה: שנייה, ככל שהם ממשיכים להתייצב בשירות תעסוקה 

דוד ביטן: אז למה אתה צריך צו? אתה אומר שאין בעיה

אלון דסה: למה אתה צריך להאריך את הוראת השעה?      

קריאה: אין פיצוי לגיל 67 בחקיקה, תסביר להם

קריאה: התנאים שנקבעו - - -      

אלון דסה: אני מנסה לעשות לכם סדר

אלון דסה:  רועי, יש הבדל בין 67 לגבי אבטלה

אלון דסה:  לגבי דמי אבטלה, ואני מתמקד כרגע בזה, כל מי שנמצא בתוך הפול שלנו מאז אוקטובר

דוד ביטן: גם אם הוא עובד עם חשבונית?     

אלון דסה: כן

דוד ביטן: אז מה הבעיה? רק מגיל 67 ומעלה?     

אלון דסה: רגע, מי שנמצא בפול יכול להמשיך ולקבל דמי אבטלה

אלון דסה:  הזכאות היא ברמה אישית, כלומר אדם מבוגר מעל גיל 45 יכול לקבל, ומעל 67 רועי צודק

דוד ביטן: עצור שנייה אני אחזור אליך

דוד ביטן:  כן רועי

רועי כהן: אדוני היושב-ראש, אני עשיתי דוקטורט על זה, כולל שיחות אל תוך הלילה עירבתי את דני בן זקן, הוא יעיד לך, עירבתי את כל העולם כדי לפתור את זה והבעיה נפתרה עד 31 בדצמבר

רועי כהן:  הצלחנו להגיע למתווה שלא צריך להביא אישורים

דוד ביטן: אז מה הבעיה עכשיו?     

רועי כהן: כרגע נגמר, המתווה נגמר

דוד ביטן: אבל הוא אומר לך שלא

רועי כהן: לא, רוב מורי הדרך הם מעל גיל 67 והם לא יכולים לקבל אבטלה

רועי כהן:  תגיד להם, 40% לא יכולים לקבל אבטלה

רועי כהן:  מי שעובר את גיל העבודה לא יכול לקבל אבטלה

רועי כהן:  יצרנו פה מתווה כך שבאמצעות חקיקה גם אנשים מעל גיל 67 יכולים לקבל אבטלה

דוד ביטן: אבל זה לא חל רק על מורי דרך או שזה חל באופן כללי?     

רועי כהן: זו הסיבה שביקשתי את הדיון, שאפשר באמת, זה כסף קטן רק למורי הדרך

דוד ביטן: אבל אי אפשר רק למורי הדרך

רועי כהן: למה אי אפשר?     

דוד ביטן: כי יביאו את זה, אז כולם ירצו

רועי כהן: מה זה ירצו? הם עובדים, הם חזרו לעבודה

רועי כהן:  מי יכול לבקש עכשיו

דוד ביטן: מאיפה אתה יודע שהם חזרו לעבודה כולם?     

שלום דנינו: לא, דוד מדבר על כל נושא התיירות

רועי כהן: אין בצו סיווג מבוטחים עוד אנשים שלא חזרו לעבודה

רועי כהן:  אין

דוד ביטן: חכה רגע, אלה 60% שהם לא גיל 67

רועי כהן: מי שהגיש בקשה מגיעה לו אבטלה

נתן פלד: לא, לא זה לא הובהר נכון

נתן פלד:  ברשותך אסביר

נתן פלד:       אנשים שהם מעל גיל 67 שהם נסמכים על הבטחת הכנסה ובימים כתיקונם עובדים בתיירות, יכולים איכשהו להסתדר

נתן פלד:  ברגע שצו השעה של מלחמת חרבות ברזל יסתיים, המענק המיוחד, שניתן להם במהלך המלחמה, הופסק והם לא יכולים להסתדר עוד

נתן פלד:  הם מקבלים רק את קצבת הזקנה וזה מוביל אותם למצב מאוד קשה

דוד ביטן: את מדברת עד גיל 67 או מעל זה?     

נתן פלד: לא, מעל גיל 67 - - -     

דוד ביטן: אבל אני שאלתי עד גיל 67

דוד ביטן:  אני לא מבין את זה

דוד ביטן:  שאלתי עד 67, זה 60%

דוד ביטן:  הם מקבלים דמי אבטלה?      

נתן פלד: לא, לא שניה אז אגיד משהו על זה עד גיל 67

דוד ביטן: את יודעת מה, לא

דוד ביטן:  אז אל תגידי כלום

דוד ביטן:  לא רוצה לשמוע

דוד ביטן:  אתם עונים מה שאתם רוצים

דוד ביטן:  לא רוצה לשמוע אותך

דוד ביטן:  מספיק

דוד ביטן:  אתם כל פעם זזים הצידה

שלום דנינו: מנסים רגע לבודד

דוד ביטן: אני רוצה להבין, אלה עד גיל 67 ממשיכים לקבל דמי אבטלה, כן או לא?     

אלון דסה: מי שמעל גיל 45, וזה רוב האנשים, יש לו 175 ימים

אלון דסה:  קח מאוקטובר קדימה אתה מגיע לאפריל

קריאה: מה עם מי שהיה במילואים ולא הגיש תביעה? מורה דרך שהיה במילואים ולא הגיש עד דצמבר כי השתחרר רק עכשיו?     

אלון דסה: ככל שהפסקת העבודה שלו הייתה בזמן של תוקף הוראת השעה, יש לזה אפקט שיעורי

אלון דסה:  הוא יכול להגיש ולקבל גם אחורה

אלון דסה:  67 היה בהסכם סעיף 9

אלון דסה:  הוא לא היה, וצריך להבין שהרבה מורי דרך עצמאיים

דוד ביטן: רגע, אז בואו נתחיל מזה

מזל טוב ביסמוט: אני חייבת להתפרץ

מזל טוב ביסמוט:  חייבת

דוד ביטן: צאי החוצה

מזל טוב ביסמוט: 50% הם מקבלים, הם לא מקבלים כמו דצמבר

דוד ביטן: צאי החוצה

דוד ביטן:  תוציאו אותה

מזל טוב ביסמוט: אני יוצאת

דוד ביטן: אתם החלטתם לא לפתור את הבעיה של עצמכם רק לבלבל את המוח

דוד ביטן:  זו הסיבה שכתבתם לי עשרות מכתבים

דוד ביטן:  אני רוצה להבין עד גיל 67, 60%? כן? אל תעשי לי ככה, אז את יודעת מה, משרד התיירות, אני מבקש, תביא לי נתונים על זה, בסדר? אני לא סומך כבר על מורי הדרך

דוד ביטן:  רגע, תביא לי נתונים

נתן פלד: אני אסביר

דוד ביטן: אל תסבירי לי כלום

דוד ביטן:  אני אוציא גם אותך

דוד ביטן:  זה שאת מייצגת אותם זה לא אומר כלום

דוד ביטן:  הבעיה שלנו זה מגיל 67 ומעלה, נכון רועי?     

רועי כהן: חד-משמעית

יואב רותם: לא, גם יש עצמאים שלא מקבלים דמי אבטלה

דוד ביטן: לא, מתייחסים לעצמאי כאילו הוא שכיר אולי לא שמעת את הדיון

דוד ביטן:  בסדר

דוד ביטן:  אז מה אני רוצה

יואב רותם: יש פלח של מורי דרך עצמאיים גם

דוד ביטן: לא, זה הכול

דוד ביטן:  דיברו בשבילם כבר

קריאה: אבל הוא אומר שהוא מתייחס אליהם כשכיר

קריאה: איזה עצמאי לא מקבל?     

דוד ביטן: רבותיי

דוד ביטן:  גיל 67 הוא בעייתי לרועי ולמוסד, כי הם לא יכולים לעשות את זה רק למורי הדרך

דוד ביטן:  הם יצטרכו לעשות את זה רוחבי לכל המדינה

דוד ביטן:  ברגע שאתה מביא לוועדת העבודה והרווחה תיקון, כולם ייכנסו פנימה

דוד ביטן:  זאת הבעיה שלנו

דוד ביטן:  אני מבקש ישיבה בשבוע הבא על הנושא הזה, המשך דיון

דוד ביטן:  האוצר, אתה אמרת שזה דיון ראשון שלך, אין בעיה, אני מבקש תוך שבוע, שב עם משרד התיירות, ביטוח לאומי, מי שצריך

דוד ביטן:  תביאו לי תוכנית כמו שהיה בקורונה, שמורי הדרך יוכלו לקבל עבודה בצורה מאורגנת

דוד ביטן:  וזה פותר חלק מהבעיה

דוד ביטן:  אין סיבה שבקורונה זה יהיה ופה זה לא יהיה

דוד ביטן:  אם צריך חלות תקציבית, שבו על זה עם האוצר, תנו להם עבודה כמו שהיה בקורונה

יואב רותם: אבל לא היה עבודה ברת"ג, זו הייתה טעות

דוד ביטן: בסדר, אתה אומר שלא הייתה, אחרים אומרים שכן

יואב רותם: אף אחד לא אומר שכן

קריאה: גם מבקר המדינה וגם  - - -     

דוד ביטן: אנחנו במלחמה

דוד ביטן:  מה נראה לך שהמדינה זה כספומט? נותנים פתרון כמה שאפשר לרוב האנשים

קריאה: יש מלא מרכזי מבקרים שרק מחכים שאנשים יגיעו

רועי כהן: אדוני היושב-ראש אני אומר לך שאפשר לפתור את זה

רועי כהן:  הנה אני דיברתי, אפשר

דוד ביטן: רגע, לא רועי - - -     

רועי כהן: אפשר לעשות הסכם לפי סעיף 9 ללא חקיקה

דוד ביטן: קחו את רועי גם

דוד ביטן:  רגע

דוד ביטן:  די מספיק

רועי כהן: אבל בוא אפשר לפתור את זה

דוד ביטן: לא יודע אני לא אעשה את זה רוחבי

שלום דנינו: שאלה, הצו שתוקן עד דצמבר היה ייחודי רק למורי דרך?     

אלון דסה: לא, לא, זה מה שאני מנסה להסביר לכבוד היושב-ראש

אלון דסה:  הוראת השעה הייתה בחקיקה ראשית וזה היה לכל המשק

אלון דסה:  אם אתה רוצה לפתור ל-67 אתה יכול לעשות הסכם לפי סעיף 9, לפלח נקודתי

דוד ביטן: תעשו אין בעיה אני לא נגד

דוד ביטן:  - - - תוך שבוע, קחו גם את רועי שישב איתכם אני רואה שהוא מחה בעניין הזה, האוצר - - -     

קריאה: אבל דוד, חייבים שישבו נציגים של מורי הדרך, שמכירים את החומר

דוד ביטן: לא חייבים כי התיירות מייצגים אותם לא רע

דוד ביטן:  רבותיי, התיירות, האוצר, ביטוח לאומי ורועי ישבו

דוד ביטן:  תוך שבוע תביאו לי תוכנית, אי אפשר להתעלם ממורי הדרך

דוד ביטן:  צריכים לעזור להם, כרגע עד סוף מרץ ואחרי זה נראה מה יהיה

קריאה: אז למה שאנחנו לא נהיה חלק מאלה?      

קריאה: זו בדיוק הבעיה, שהשטח מוּצא מהדיונים, לא מגיעים לפתרונות בכל הענף הזה

קריאה:  כמו שדיבר יוסי קודם, הענף הזה צריך יחס מהשטח, כל העובדים פה מתעלמים מהם וזה חלק מהעניין

דוד ביטן: מי אתה?     

קריאה: אני מורה דרך, חבר במורשת דרך

דוד ביטן: צא החוצה

דוד ביטן:  תוציא אותו החוצה בבקשה

דוד ביטן:  אתה יושב ליד הנציג שדיבר ואתה מחליט לדבר גם

דוד ביטן:  מה זה כל מורי הדרך צריכים להיות בוועדה ולדבר? או שיש לכם נציגים או שלא

משה נוב-חסון: אבל אתם מייתרים אותנו

דוד ביטן: עוד שבוע אני מבקש שתביאו תוכנית זה הכול

דוד ביטן:  אנחנו בעד, עד מרץ

דוד ביטן:  האוצר בעד לסייע למורי הדרך עד מרץ

דוד ביטן:  אבל אני לא רוצה שיהיו עלויות תקציביות גדולות מאוד לעניין הזה

שלום דנינו: דוד יש לי הערה

דוד ביטן: כן

שלום דנינו: בזמן שאתם יושבים על המודל של נושא התיירות זה לא רק מורי הדרך שלא עוד שבוע יפנו אלינו הסוכנים ועוד שבועיים המדריכים של הקיאקים בירדן

שלום דנינו:  תשלימו את כל התמונה

דוד ביטן: עכשיו אנחנו פתרנו את רוב הבעיות ויש לנו חמש דקות, נדבר רגע על הסוכנים

דוד ביטן:  לגבי הסוכנים אנחנו מתכוונים לקיים ישיבה על הבעיות עם משרד המשפטים

דוד ביטן:  הבעיה היא פשוטה, האוצר נתן תקציב לעניין הזה

דוד ביטן:  יש סך הכול מספר חברות גדולות שיקבלו פיצוי

דוד ביטן:  נשארה הבעיה עם הקטנות

דוד ביטן:  סוכנויות קטנות שלהן אין פתרון

דוד ביטן:  רוב העבודה בתחום הזה נעשית על ידי הסוכנויות הגדולות ולא הקטנות

דוד ביטן:  אם פתרנו את הבעיה עם משרד המשפטים – כי הכסף קיים, להגיד שהוא לא קיים זה לא נכון – הכסף קיים, הוא הועבר למשרד התיירות ובסופו של דבר כל הבעיה זה איך מחלקים אותו - - -     

טלי לאופר: זה לא נכון, אבל אדוני, אני יכולה - - -     

שלום דנינו: מה עם הסוכנים העצמאים, נוגה, איך אתם, שנייה לאופר, איך אתם ממשיכים? איך המתווה שלכם? - - -      

טלי לאופר: התייחסת לנושא שלשמו באתי

טלי לאופר:  האם אני יכולה לדבר שלוש דקות כמו כולם?     

דוד ביטן: כן דברי

טלי לאופר: תודה

טלי לאופר:  לגבי המשרדים הגדולים, אדוני צודק

טלי לאופר:  בכול משרד התיירות עשה פה עבודה מדהימה ויש תקציב ששוכב עבורנו, אבל זה לא פרט טכני, מתקיימות ישיבות שבוע אחר שבוע ומשרד האוצר אומר, 'אין לי איך להעביר את זה'

טלי לאופר:  לא מסתמן פתרון, אדוני

דוד ביטן: בסדר, אנחנו מודעים לבעיה

טלי לאופר: אז מה עושים?     

דוד ביטן: אז בשביל זה באת? להגיד לי שיש בעיה? אני יודע שיש בעיה

טלי לאופר: אבל יש עוד נושא, אדוני

דוד ביטן: אין עוד נושא

דוד ביטן:  הסוכנויות הגדולות סיימתי את העניין, אין, לא יעזור כלום

דוד ביטן:  נתנו תקציב בהסכמה למשרד התיירות, משרד התיירות לקח על עצמו לפתור את העניין הזה

דוד ביטן:  נגמר הסיפור מבחינת האוצר ומבחינתי

דוד ביטן:  נוצרה בעיה עם משרד המשפטים, לא האוצר, יש לך טעות

טלי לאופר: אדוני מוכן לקחת חלק בפורום?     

דוד ביטן: אז הודעתי כבר שאנחנו נעשה ישיבה על העניין הזה

טלי לאופר: עוד דבר אחד לא קשור לחברות הגדולות בכלל, קשור גם לסוכנים הקטנים וגם לפרילנסרים

טלי לאופר:  יש איזה קונספט שכל הזמן חוזרים עליו כאילו בענף התיירות ברובו, נפתרה הבעיה

דוד ביטן: לא

דוד ביטן:  לא נפתרה הבעיה כי אין תיירים

טלי לאופר: לא, שנייה, אני לא מדברת רק על התיירות הנכנסת, אני מדברת גם על תיירות הפנים

טלי לאופר:  ההתאחדות מייצגת את המשרדים שעוסקים בתיירות הפנים, למעט המלונות שיש להם כך או אחרת וזה בסדר גמור, כל תיירות הפנים עומדת על מספרים מאוד נמוכים ואין שום פתרון של נניח מתן אורכה לנושא דמי האבטלה בחל"ת לעובדי הענף, או לפרילנסרים הקטנים שיושבים פה

דוד ביטן: לא, נגמר הסיפור, תפסיקו לדאוג לעצמכם כל היום, החברות הגדולות - - -     

טלי לאופר: אבל לא דיברתי על החברות הגדולות, אדוני

נוגה בן פרז: אני רוצה להגיד, אני עצמאית, פרילנסרית, אומנם אני מייצגת את עצמי כי אין לנו מי שמייצג אותנו בתיירות

דוד ביטן: כמה עובדים יש לך?     

נוגה בן פרז: לי אין עובדים, אני לבד

נוגה בן פרז:  הייתי בחודשים האחרונים בהרבה ישיבות, גם בוועדת הכספים

נוגה בן פרז:  וגם גפני ביקש מהאוצר פתרון לתיירות הרוחבית והוא גם כל ישיבה אומר שהוא נתן את האחריות לך לדאוג למתווה

נוגה בן פרז:  ההחלטה של התיירות מתי זה נפתח, אבל דאגתם לגדולים

נוגה בן פרז:  אנחנו קטנים

נוגה בן פרז:  אני עם אפס אחוז הכנסה כבר ארבעה חודשים

דוד ביטן: תקשיבי רגע, אנחנו לא יושבים עם כל אחד עכשיו על הבעיה האישית שלו

נוגה בן פרז: ענף תיירות זו לא בעיה אישית שלי

דוד ביטן: יש מתווה ארצי, במתווה הארצי נכנסים כל העסקים מכל הסוגים

דוד ביטן:  יש כאלה באמת שמתלוננים שלא נמצא להם פתרון, את לא לבד, יש כאלה

דוד ביטן:  זה באמת ועדת הכספים צריכה לדון בזה

דוד ביטן:  תכלס אתם רואים מה ההוצאות - - -     

נוגה בן פרז: הוא ביקש מהאוצר לפני שבועיים למצוא פתרון לזה

דוד ביטן: רגע, יש את המתווה הארצי, אני חושב שצריך לעשות ועדת חריגים אבל לא ניכנס לזה כרגע

דוד ביטן:  העסקים הקטנים, את ועוד אחרים, נכנסים למתווה הארצי

דוד ביטן:  זה המצב כיוון שהגדולות יש להן בעיה

דוד ביטן:  לא בגלל שרצינו לדאוג לגדולות

דוד ביטן:  ההחלטה של התקנות ושל החוק זו שאלה שיש להן מחזור עד 400 מיליון לא מקבלים פינוי יחד עם זה רוב המחזור שלהם זה מתווכים, עמלות

דוד ביטן:  אז אמרנו במצב הזה כדי לא להרוס את כל הענף ניתן להם פיצוי מיוחד וגם האוצר הסכים

דוד ביטן:  זה הכול

דוד ביטן:  אני לא יכול עכשיו להתחיל לבדוק עם כל סוכנות קטנה מה המצב, היא נכנסת למתווה הארצי

נוגה בן פרז: נכון

נוגה בן פרז:  אבל משהו קטן לגבי הפרילנסרים

נוגה בן פרז:  כל סוכנות גדולה היום אחרי הקורונה כבר לא מסכימות ליחסי עובד מעביד ומחזירה את העובדים חזרה מהחל"ת של הקורונה במעמד של פרילנס

נוגה בן פרז:  כל חברה גדולה, נגיד אצלנו, לחברה שמעליי יש 40 פרילנסרים

נוגה בן פרז:  אבל אני לא עובדת שלהם

נוגה בן פרז:  אני לא מקבלת שום דבר ממה שאתה נותן להם

דוד ביטן: יש את המתווה הארצי, אני מאוד מצטער

דוד ביטן:  אנחנו לא נגענו במתווה הארצי כשעשינו את המתווה של התיירות

נוגה בן פרז: אבל גפני כל הזמן אומר שהוא העביר את זה לאחריותך להחרגה

דוד ביטן: העביר לאחריות לסגור את המתווה של התיירות ואכן סגרנו

דוד ביטן:  למשל המלונות בעקבות זה שהם מארחים את כל המפונים יש להם - - -     

נוגה בן פרז: אנחנו בתור סוכני נסיעות שרוצים למכור מלונות, המלונות מלאים מפונים

טלי לאופר: נכון, תיירות הפנים אדוני, הסוכנים לא מקבלים כלום ואין להם עבודה בכלל

דוד ביטן: יכול להיות

נוגה בן פרז: כל חברות התעופה לא מגיעות לארץ, אנשים לא רוצים לצאת, כולם מחכים למה יהיה בצפון

דוד ביטן: אז מגיע לך פיצוי לפי המתווה הארצי

נוגה בן פרז: אבל אין, המתווה הארצי נגמר ב-31 בדצמבר ואני כבר ינואר-פברואר לא עובדת, לא נדבר על זה שיש לי בן בעזה ובן שני ניצול מה"נובה"

נוגה בן פרז:  אנחנו לא מקבלים שום דבר

דוד ביטן: אז תפני לשר התיירות     

נוגה בן פרז: פניתי לשר התיירות הוא אמר, 'זה לא אני'

דוד ביטן: זה הכול

דוד ביטן:  אנחנו לא נתחיל עכשיו לתת לתיירות עד יוני שיקבלו פיצוי, אין דבר כזה, אתם לא מבינים שיש גבול, כמה פיצויים המדינה יכולה לשלם

נוגה בן פרז: אנחנו לא נכנסנו למלחמה הזאת

דוד ביטן: בסדר

קרן גולדמן: אני יכולה מילה? משרד התיירות, קרן גודלמן לשולחן העגול שנשב לעשות אנחנו צריכים גם את זרוע העבודה כדי לגייס אותם לעניין

דוד ביטן: שבוע אתם גומרים את העניין הזה

דוד ביטן:  תכניסו גם את זרוע העבודה תכניסו את מי שאתם רוצים

דוד ביטן:  8,000 איש זה לא צחוק

דוד ביטן:  מה רצית להגיד?     

רועי כהן: הצעה מעולה, אדוני היושב-ראש, אנחנו נביא את המתווה, נבנה אותו יחד, אני גם אדאג להביא מהביטוח הלאומי את העזר

דוד ביטן: הפכת להיות מנכ"ל ביטוח לאומי?     

רועי כהן: לא, אני חבר מועצה ובסוף, הביטוח הלאומי צריך לתת ביטוח סיעודי לאנשים, לתת להם רשת ביטחון

דוד ביטן: טוב

עופר כסיף: אני רק רוצה לבקש שוב, שיהיה נציג של מורי הדרך, אי אפשר שלא, זה לא ייתן מענה

דוד ביטן: הוא מייצג אותם

עופר כסיף: אני לא מקל בייצוג שלו, אבל גם מקצועית, שיהיה פתרון - - -     

דוד ביטן: רועי מייצג אותם נאמנה - - -     

עופר כסיף: אני לא מזלזל ברועי - - - הם מכירים את החומר, לקבל החלטה בלי שיש מי שמכיר זה לא רציני - - -      

דוד ביטן: טוב, תודה רבה

נתן פלד: אנחנו רוצים להשתתף, אבל למה מתייחסים אלינו כאל תינוקות חסרי אחריות למה לא נותנים לנו להיות חלק?         

דוד ביטן: טוב, הישיבה הסתיימה תודה רבה